b'\n_START_ARTICLE_\nSpektralni razred\n_START_PARAGRAPH_\nZvijezde se u astronomiji dijele u spektralne tipove koji su direktno vezani uz njihove boje. Boja zvijezde govori nam kolika je temperatura na njenoj povr\xc5\xa1ini. Vi\xc5\xa1e podataka mo\xc5\xbeemo dobiti ako svjetlo koje sti\xc5\xbee s zvijezda promatramo u spektroskopu. Spektroskop nam mo\xc5\xbee pokazati raspored apsorpcijskih linija koje nam mnogo govore o evolucijskom stadiju zvijezde i procesima koji se u njoj odvijaju. Svakom elementu pripada to\xc4\x8dno odre\xc4\x91ena spektralna linija.\n_START_SECTION_\nPodjela na spektralne razrede\n_START_PARAGRAPH_\nPostoje razne klasifikacije za zvijezde, ali najpopularnija klasifikacija je ona koja je izmislila Annie Jump Cannon. Kod ove klasifikacije zvjezde se svrstavaju po sjajnosti i veli\xc4\x8dini tako da svaki razred zvijezde dobiva obilje\xc5\xbeavaju\xc4\x87e slovo: O,B,A,F,G,K,M poslje \xc4\x8dega slijedi jednoznamenasti broj od 1 do 9 koja obilje\xc5\xbeava potkategoriju sjajnosti i veli\xc4\x8dine. Tako na primjer. Slovo O ozna\xc4\x8dava veliku sjajnu zvijezdu, dok na samom kraju slovo M su zvijezde koje su na pragu veli\xc4\x8dine dovoljne za pokretanje nuklearne fuzije. U ovoj klasifikaciji na\xc5\xa1e Sunce pripada zvijezdama razreda G2.\n_START_SECTION_\nRazred K\n_START_PARAGRAPH_\nU razred K spadaju naran\xc4\x8daste zvijezde, ne\xc5\xa1to hladnije nego Sunce. Neke od zvijezda razreda K su veledivovi kao Arktur, a neke \xc4\x8dlanovi glavnog niza kao Alfa Centauri B. Kod ovih zvijezda spektralne linije vodika su veoma slabe, ako uop\xc4\x87e i postoje. Ve\xc4\x87ina apsorpcijskih linija u spektru potje\xc4\x8de od neutralnih metala (Mn I, Fe I, Si I). Kasniji stadiji spektralnog razreda F pokazuju i linije TiO\xe2\x82\x82. K zvijezde \xc4\x8dine 13% populacije zvijezda glavnog niza._NEWLINE_Primjeri: Arktur, Alfa Centauri B, Aldebaran'